

**Батыс Қазақстан облысының Теректі ауданының кейбір елді мекендерін тарату туралы**

Батыс Қазақстан облыстық мәслихатының 2011 жылғы 20 тамыздағы N 34-14 шешімі және Батыс Қазақстан облысы әкімдігінің 2010 жылғы 24 желтоқсандағы N 320 қаулысы. Батыс Қазақстан облысының Әділет департаментінде 2011 жылғы 24 тамызда N 3069 тіркелді

      Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы", Қазақстан Республикасының 1993 жылғы 8 желтоқсандағы "Қазақстан Республикасының әкімшілік-аумақтық құрылысы туралы" Заңдарына сәйкес, Теректі аудандық әкімдігінің 2010 жылғы 18 қазандағы N 410 және Теректі аудандық мәслихатының 2010 жылғы 19 қазандағы N 33-17 "Ауданның кейбір елді мекендерін тарату туралы" бірлескен қаулы және шешімі негізінде облыс әкімдігі **ҚАУЛЫ ЕТЕДІ** және облыстық мәслихат **ШЕШІМ ЕТТІ**:  
      1. Батыс Қазақстан облысының Теректі ауданының кейбір елді мекендері таратылсын:  
      Долин селолық округі бойынша Ақсай ауылы;  
      Долин селолық округі бойынша Жаңаталап ауылы;  
      Төңкеріс селолық округі бойынша Алебастрово ауылы;  
      Федоровка селолық округі бойынша Шарақап ауылы.  
      2. Осы қаулы және шешім алғаш ресми жарияланған күннен бастап қолданысқа енгізіледі.

*Облыс әкімі            Сессия төрағасы*  
*Б. Ізмұхамбетов        М. Джакибаев*  
*Облыстық мәслихат хатшысы*  
*М. Құлшар*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК